Apollo 18

Apollo 18 oli Apollo-avaruusohjelman peruutettu lento. Muut peruutetut lennot olivat Apollo 19 ja Apollo 20.

Ennen peruutusta (NASA OMSF, Manned Space Flight Weekly Report – 28, heinäkuuta, 1969) Apollo 18:n suunniteltiin laskeutuvan Kuussa Vallis Schröteriin helmikuussa 1972. Muut Nasan lähteet listaavat laskeutumispaikaksi Kopernikuksen kraatterin.

Suunniteltu miehistö 

 Richard Francis Gordon Jr., komentaja
 Vance DeVoe Brand, komentomoduulin pilotti
 Dr. Harrison Hagan (Jack) Schmitt, kuumoduulin pilotti

Nasan peruutettua Apollo 18 -lennon Schmitt siirrettiin tiedeyhteisön painostuksesta Apollo 17 -lennolle. Geologi Schmitt oli ensimmäinen tiedemies Kuussa ja kahdestoista Kuussa kävellyt ihminen.

Monissa lähteissä myös Apollo–Sojuz-yhteislennon (1975) Apollo-alusta kutsutaan nimellä Apollo 18. Se oli viimeinen USA:n miehitetty avaruuslento ennen avaruussukkulan ensilentoa 1981.

Apollo-ohjelma
Toteutumattomat suunnitelmat ja hankkeet

en:Canceled Apollo missions#Follow-on lunar missions